<classify> Mtangazaji nguli wa Clouds FM, Ephrahim Kibonde amefariki dunia leo Alhamisi Machi 7,2019 katika Hospitali ya Rufaa Bugando jijini Mwanza alipokuwa akipatiwa matibabu baada ya kufikishwa hapo akitokea Bukoba baada ya hali yake kubadilika wakati akihudhuria maziko ya aliyekuwa Mkurugenzi wa Vipindi na Uzalishaji wa Clouds Media group Ruge Mutabaha .Katika taarifa yake Mganga Mkuu wa Mkoa wa Mwanza, Dkt. Thomas Rutachunzibwa alibainisha kuwa Kibonde alifariki akiwa njiani akihamishiwa Hospitali ya Rufaa ya Kanda Bugando Mwanza akitokea Hospitali ya Uhuru iliyopo jijini humo pia. Taarifa za msiba huo ambazo zilipokelwa kwa mshtuko na watu wengi walipokea taarifa hizo kupitia mitandao mbalimbali ya kijamii zilithibitishwa pia na Clouds Media group kupitia ukarasa wake wa Instagram: Tukiwa bado na majeraha mabichi ya msiba wa Mkurugenzi wetu wa Vipindi na Uzalishaji Ruge Mutahaba, kwa masikitiko makubwa tunatangaza kifo cha mtangazaji wetu Ephraim Kibonde kilichotokea alfajiri ya Machi 7 2019, ilisomeka kwenye ukurasa wa instagram wa Clouds FM. Taarifa hiyo imeainisha kuwa utaratibu zaidi kuhusiana na msiba huo zitatolewa hapo baadae.  <topic>: KITAIFA 